A 2013-as zágrábi Európa-bajnokságon egyéniben a 18., csapatban pedig – Gáll Csaba, Gémesi Csanád és Iliász Nikolász társaként – a második helyen végzett. A budapesti világbajnokságon egyéniben 14–15-re kikapott az elődöntőben a későbbi ezüstérmes orosz Nyikolaj Kovaljovtól, így bronzérmet szerzett. A világbajnokság alatt beválasztották a Nemzetközi Vívószövetség sportolói bizottságába.